„Službene novine Bosansko-podrinjskog kantona Goražde“ br. 2/17)

Na osnovu člana 55. stav (11) Zakona o osnovnom odgoju i obrazovanju (“Službene novine Bosansko-podrinjskog kantona Goražde” broj: 5/16), Ministarstvo za obrazovanje, mlade, nauku, kulturu i sport Bosansko-podrinjskog kantona Goražde donosi:

**PRAVILNIK**

**o organizaciji i načinu polaganja popravnih ispita u osnovnoj školi**



Ovim se Pravilnikom propisuje organizacija, način, sadržaj, vrijeme i uslovi polaganja

popravnih ispita (u daljem tekstu: ispit) u osnovnoj školi (u daljem tekstu: škola).

Popravne ispite polažu učenici V, VI, VII, VIII i IX razreda koji na kraju nastavne godine imaju jednu ili dvije ocjene nedovoljan (1).



Ispiti se polažu u skladu sa važećim nastavnim planom i programom za osnovnu školu.



(1) Škola organizuje ispite u dva ispitna roka: u junu i u augustu, u vrijeme kada se ne održava nastava.

(2) Učenik V, VI, VII, VIII i IX razreda koji na kraju nastavne godine ima jednu ili dvije ocjene nedovoljan (1) upućuje se na popravni ispit u augustovskom ispitnom roku.

(3) Učenik IX razreda koji na kraju nastavne godine ima jednu ocjenu nedovoljan (1) može, po vlastitom izboru, popravni ispit polagati u junskom ili augustovskom ispitnom roku.

(4) Učeniku stava (3) ovog člana koji se prijavi da popravni ispit polaže u junskom ispitnom roku škola je dužna organizirati polaganje popravnog ispita. U slučaju da na ovom popravnom ispitu učenik dobije ocjenu nedovoljan (1), upućuje se da ponovi razred.



(1) Nastavničko vijeće određuje raspored, mjesto i vrijeme polaganja ispita i o tome obavještava učenika, Ministarstvo za obrazovanje, mlade, nauku, kulturu i sport (u daljem tekstu: Ministarstvo) i inspektora za obrazovanje najkasnije pet dana prije polaganja ispita.

(2) Vrijeme polaganja ispita objavljuje se i na oglasnoj tabli škole.

(3) Škola objavljuje raspored polaganja ispita (datum, vrijeme i mjesto polaganja i spisak učenika) najkasnije pet dana prije početka ispitnog roka.



(1) Prijavu za polaganje ispita učenik (u daljem tekstu: učenik) podnosi školi u roku od tri dana od dana objave termina na oglasnoj tabli škole.

(2) Uz prijavu iz stava 1. ovog člana učenik prilaže učeničku knjižicu, dobijenu na kraju nastavne godine u kojoj je naznačeno da je upućen na popravni ispit.



(1) Učenik koji je podnio zahtjev za polaganje ispita, ali je zbog bolesti ili drugog opravdanog razloga spriječen da pristupi polaganju, kao i učenik koji je propustio rok za podnošenje zahtjeva za polaganje ispita, dužan je da, najkasnije do dana polaganja ispita, o razlozima spriječenosti u pisanoj formi obavijesti školu i priloži potrebne dokaze.

(2) U slučaju iz stava 1. ovog člana, nastavničko vijeće određuje novi termin za polaganje ispita u tom ispitnom roku, o čemu obavještava učenika, Ministarstvo i inspektora za obrazovanje.

(3) Ako učenik iz neopravdanih razloga odustane od ispita koji je započeo polagati, smatra se da ispit nije položio.



(1) Ispiti se polažu pred ispitnom komisijom koju imenuje nastavničko vijeće škole (u daljem tekstu: komisija) na prijedlog direktora škole, po pravilu, najkasnije 5 dana prije početka ispitnog roka.

(2) Komisija se sastoji od tri člana. Komisiju sačinjavaju: predsjednik, stalni član i ispitivač.

(3) Predsjednik komisije je, po pravilu, odjeljenski starješina učenika, stalni član je, po pravilu, nastavnik koji izvodi obrazovni program iz istog ili srodnog predmeta, a ispitivač je nastavnik koji izvodi obrazovni program iz nastavnog predmeta koji učenik polaže.  
      (4) Nastavničko vijeće određuje zamjenike predsjednika, stalnog člana i ispitivača u skladu sa odredbama stava 3. ovog člana.

     (5) Za zakonitost rada ispitne komisije odgovoran je njen predsjednik.



Neposredni nadzor nad radom ispitne komisije provode direktor škole i inspektor za obrazovanje.



(1) Prije pristupanja polaganju ispita komisija iz člana 8. ovog Pravilnika utvrđuje identitet učenika i obavlja uvid u pedagošku dokumentaciju na osnovu koje je odobreno polaganje ispita.

(2) Ispit se održava u prostorijama škole.



(1) Učenik polaže ispit iz cjelokupnog nastavnog gradiva određenog nastavnog predmeta, u skladu sa nastavnim planom i programom.

(2) Ispit se sastoji samo iz usmenog dijela ili iz usmenog i pismenog dijela, u skladu sa nastavnim planom i programom.

(3) Ako se ispiti sastoje od pismenog i usmenog dijela, održavaju se u dva dana.

(4) Za jedan dan učenik može imati najviše dva pismena ispita ili dva usmena ispita ili jedan pismeni i jedan usmeni ispit.

(5) Usmeni dio ispita učenik polaže bez obzira na postignut uspjeh (dobijenu ocjenu) na pismenom dijelu ispita.

(6) Učenik koji nije pristupio pismenom dijelu ispita ne može polagati usmeni dio ispita.

(7) Pismeni dio ispita traje 90 minuta. Usmeni dio ispita za jedan nastavni predmet traje najmanje 15 minuta.



(1) Ispitivač na dan održavanja ispita predlaže temu, odnosno grupu zadataka za pismeni dio ispita.

(2) Svi učenici koji polažu ispit iz istog nastavnog predmeta, istog razreda, u jednom ispitnom roku, rade istu temu, odnosno grupu zadataka.



(1) Na usmenom dijelu ispita učeniku se postavljaju pitanja putem ispitnih listića. Jedan ispitni listić sadrži tri pitanja koja priprema ispitivač.

(2) Na ispitnom listiću pitanja se raspoređuju tako da obuhvate cjelokupno gradivo predmeta iz kojeg se polaže ispit.

(3) Izuzetno od stava 1. ovog člana, ispitivač iz stranog jezika određuje tekst na kojem se učenik ispituje.

(4) Ispitni listići moraju biti iste veličine, oblika i boje, ne smiju biti obilježeni, a moraju biti ovjereni pečatom škole.

(5) Broj ispitnih listića sa pitanjima mora biti za pet veći od broja učenika koji će u određenom terminu pristupiti ispitu.

(6) Prije početka ispita komisija je dužna da utvrdi broj i ispravnost ispitnih listića.

(7) Učenik ima pravo na najmanje pet minuta za pripremu usmenog odgovora.  
      (8) Učenik ima pravo da promijeni ispitni listić što se uzima u obzir prilikom zaključivanja ocjene.

Usmeni i pismeni dio ispita obavlja se u prisustvu svih članova komisije.

(1) Komisija će prije početka ispita upozoriti učenika da je dužan da samostalno radi pismeni rad, da nije dozvoljena međusobna komunikacija niti upotreba mobilnih telefona i drugih nedozvoljenih sredstava i materijala.

(2) Učenik je dužan da nakon predaje pismenog rada napusti prostoriju u kojoj se održava ispit.



(1) Učenik koji u toku ispita narušava red i ometa tok rada ili bez odobrenja člana komisije napusti prostoriju u kojoj se održava ispit, gubi pravo na polaganje ispita u tom ispitnom roku.

(2) Odluku o gubitku prava na polaganje ispita donosi komisija.

(3) Na odluku iz stava 2. ovog člana roditelj ili staratelj učenika ima pravo žalbe nastavničkom vijeću škole u roku od tri dana od dana saopštavanja, odnosno dostavljanja odluke.  
      (4) Ukoliko nastavničko vijeće uvaži žalbu, određuje termin u kojem učenik polaže ispit u tom ispitnom roku.

Tokom ispita se vodi zapisnik o polaganju ispita za svakog učenika. Zapisnik vodi stalni član ispitne komisije.



(1) U zapisnik se upisuju lični podaci o učeniku, pitanja na usmenom i pismenom dijelu ispita koje je učenik polagao, kao i ocjene koje je učenik ostvario.

(2) Uz zapisnik se prilažu i pismeni radovi učenika (za one predmete za koje je obavezan pismeni dio ispita).

(3) Zapisnik o ispitima i pismeni radovi učenika pohranjuju se u arhivu škole.



Forma prijave za polaganje popravnog ispita i zapisnika o polaganju popravnog ispita je definisana Pravilnikom o sadržaju i načinu vođenja pedagoške dokumentacije i evidencije u osnovnoj školi, Obrascem OŠ 9.



(1) Pismeni rad pregleda i ocjenjuje ispitivač.

(2) Ocjena na pismenom radu mora biti i pismeno obrazložena.

      (1) Nakon završetka ispita, ocjenu na ispitu utvrđuje komisija, na prijedlog ispitivača.

(2) Pri utvrđivanju konačne ocjene uzima se u obzir ocjena postignuta na usmenom dijelu ispita i ocjena iz pismenog dijela ispita.

Mišljenje člana komisije koji se ne slaže sa ocjenom utvrđenom na ispitu unosi se u zapisnik.



Predsjednik ispitne komisije upoznaje učenika sa rezultatima ispita istog dana kada je završeno ispitivanje.

Učenik koji ne položi popravni ispit u cjelini ne može pohađati redovnu nastavu sljedećeg razreda i upućuje se da ponovi razred.

(1) Ako učenik nije zadovoljan ocjenom koju je utvrdila ispitna komisija, roditelj, odnosno staratelj učenika ima pravo žalbe na utvrđenu ocjenu.

(2) Žalba se podnosi u pisanoj formi nastavničkom vijeću škole u roku od tri dana od dana saopštavanja uspjeha učenika. Nastavničko vijeće u roku od tri dana od dana prijema žalbe odlučuje o žalbi iz prethodnog stava.

(3) Ako nastavničko vijeće usvoji žalbu,imenovat će novu ispitnu komisiju koja će provjeriti znanje učenika u roku od dva dana. Ocjena komisije je konačna.

(4) Žalbom se može tražiti izuzeće predmetnog nastavnika u radu komisije.



Učeniku koji s uspjehom položi popravni ispit upisat će se ocjena iz pojedinog predmeta, kao i opći uspjeh, u matičnu knjigu, učeničku knjižicu i svjedočanstvo.



U slučaju nepravilnosti prilikom polaganja ispita, koje utvrdi nastavničko vijeće ili kantonalna inspekcija za obrazovanje, direktor škole poništava ispit.

**Član 28.**

Ovaj Pravilnik stupa na snagu osmog dana od dana objave u „Službenim novinama Bosansko-podrinjskog kantona Goražde”.

**Broj: 10-38- 3900/16**

**Goražde, 28.12.2016.godine M I N I S T A R**

**Damir Žuga, prof.**